text: Brandfolk advarer mod livsfarlig bar-leg
  23 marts 2015 kl. 18.09
  Brandfolk advarer nu mod, at der leges med ild på diskoteker og andre forlystelses-steder, hvor der har bredt sig trend med at hælde sprit eller alkohol ud på bar-disken og sætte ild til for at skabe stemning.
  
  En bartenders leg med sprit på et diskotek i Horsens i weekenden gik helt galt. Natten mellem lørdag og søndag satte en bartender ild til noget sprit på bardisken. I stedet for at skabe god stemning eksplodere spritten og fire personer kom til skade.
  Den handling får i dag Mik Elstrøm, beredskabsmester hos brandvæsenet i Horsens til at advare andre om at kopiere bartenderens leg.
  Se indslaget med advarslen her- varighed 1 minut og 50 sekunder:
  